**Jaunbērzes pirmsskolas izglītības iestādes “Minkuparks”**

**pašnovērtējuma ziņojums**

Dobeles novads, Jaunbērze

15.11.2021.

|  |  |
| --- | --- |
|  |  |
| (vieta, datums) |  |

Publiskojamā daļa

SASKAŅOTS

|  |  |  |
| --- | --- | --- |
| Dobeles novada Izglītības pārvaldes vadītāja | | |
| (dokumenta saskaņotāja pilns amata nosaukums) | | |
|  |  | Aija Didrihsone |
| (paraksts) |  | (vārds, uzvārds) |
| 15.11.2021. |  |  |
| (datums) |  |  |

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |  |
| --- | --- | --- | --- | --- | --- | --- |
| **Izglītības programmas nosaukums** | **Izglītības**  **programmas**  **kods** | **Īstenošanas vietas adrese**  **(ja atšķiras no juridiskās adreses)** | **Licence** | | **Izglītojamo skaits, uzsākot programmas apguvi vai uzsākot 2020./2021.**  **māc. g.** | **Izglītojamo skaits, noslēdzot programmas apguvi vai noslēdzot 2020./2021.**  **māc. g.** |
| **Nr.** | **Licencēšanas**  **datums** |
| Vispārējā pirmsskolas izglītības programma | 01011111 | Ceriņu iela 9, Jaunbērze, Dobeles novads,  LV 3717 | V-5544 | 27.09.2012. | 78 | 83 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| **NPK** | **Informācija** | **Skaits** | **Komentāri (nodrošinājums un ar to saistītie izaicinājumi, pedagogu mainība u.c.)** |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 12 | Izglītības iestāde ir nodrošināta ar programmas īstenošanai nepieciešamajiem pedagogiem. |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | 0 |  |
|  | Izglītības iestādē pieejamais atbalsta personāls, noslēdzot 2020./2021.māc.g. | 3 | Pirmsskolas iestāžu un skolu māsa.  Logopēds un psihologs  (piesaistīti no Dobeles JIVC). |

1.3.Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvantitatīvi un kvalitatīvi izglītības iestādei, un izglītības iestādes vadītājam).

1.3.1. **Prioritāte:** Kompetenču pieejā balstīta mācību procesa īstenošana, mērķtiecīgi atbalstot izglītojamo pašvadītu mācīšanos, sadarbības prasmes un mācību procesa sasaisti ar reālo dzīvi.

**Plānotie sasniedzamie rezultāti:**

Kvalitatīvie:

-pedagogi mērķtiecīgi plāno un organizē mācību un audzināšanas procesu, atbalstot izglītojamo pašvadītas mācīšanās un sadarbības prasmju attīstību;

- aktualizēta pedagogu atbildība par profesionālās kompetences pilnveidi.

Kvantitatīvie:

-95% pedagogi ir piedalījušies profesionālās pilnveides kursos, atbilstoši viņu interesēm un vajadzībām.

-75% nodarbību vērojumi liecina par izglītojamo pašvadītas mācīšanās un sadarbības prasmju uzlabošanos.

1.3.2. **Prioritāte:** Atbalsta sistēmas pilnveide izglītojamo speciālo vajadzību izzināšanā un individuālā atbalsta nodrošināšanā.

**Plānotie sasniedzamie rezultāti:**

Kvalitatīvie:

-izglītības iestādes atbalsta speciālisti, sadarbojoties ar izglītojamo vecākiem, regulāri izzina izglītojamo speciālās vajadzības;

-pedagogi, sadarbojoties ar atbalsta komandu, ikdienā nodrošina izglītojamajiem individualizētu atbalstu;

- izglītības iestādes un vecāku sadarbība ir vērsta uz bērncentrētu pieeju mācību procesā.

Kvantitatīvie:

- izglītības iestādes atbalsta komandas sanāksmes notiek ne retāk ka vienu reizi ceturksnī.

1.3.3. **Prioritāte:** Pedagogu profesionālās meistarības pilnveidošana informācijas tehnoloģiju jomā un nodrošināšana ar nepieciešamajiem materiāltehniskajiem resursiem kompetenču pieejas īstenošanai.

**Plānotie sasniedzamie rezultāti:**

Kvalitatīvie:

-veicināta pedagogu profesionālo kompetenču pilnveide informācijas tehnoloģiju jomā;

-mācību procesa organizēšanā pedagogi mērķtiecīgi izmantotu mūsdienīgas informācijas tehnoloģijas, digitālos mācību līdzekļus un resursus.

Kvantitatīvie:

-95% pedagogi apguvuši mūsdienīgo digitālo rīku izmantošanu pedagoģiskajā procesā.

1.3.4. **Prioritāte:** Izglītības iestādes administrācijas darba efektivitātes izvērtēšana un jaunas izglītības kvalitātes pārraudzības sistēmas izveide izglītības iestādē.

**Plānotie sasniedzamie rezultāti:**

Kvalitatīvie:

-izglītības iestādes administrācija izvērtē tās atbildību sadalījumu un darba efektivitāti, nosakot atbildīgos par izglītības kvalitātes jautājumiem.

-izveidota jauna izglītības kvalitātes pārraudzības sistēma izglītības iestādē.

Kvantitatīvie:

-vienu reizi semestrī notiek mērķgrupas (pedagogi, vecāki, atbalsta speciālistu pārstāvji)sanāksmes par jaunās izglītības kvalitātes pārraudzības sistēmas izveidi izglītības iestādē.

**2. Izglītības iestādes darbības pamatmērķi**

* 1. Izglītības iestādes misija - Izglītības iestādes personāla un izglītojamo vecāku mērķtiecīga un līdzatbildīga sadarbība, katram izglītojamajam kļūstot par zinātkāru, un vispusīgi attīstītu personību.
  2. Izglītības iestādes vīzija par izglītojamo - Mūsdienīga, inovatīva pirmsskolas izglītības iestāde, kur attīstošā un drošā vidē veidojas vispusīga personība.

* 1. Izglītības iestādes vērtības cilvēkcentrētā veidā – Izglītojamais - mūsu darba jēga, pedagogs - izglītības procesa virzītājs, vecāki - atbalstoši sadarbības partneri.
  2. 2020./2021.māc. g. darba prioritātes (mērķi/uzdevumi) un sasniegtie rezultāti

|  |  |
| --- | --- |
| **Prioritātes** | **Sasniegtie rezultāti** |
| Kompetencēs balstīta pirmsskolas izglītības mācību satura ieviešana atbilstoši pirmsskolas izglītības vadlīnijām un izglītības programmai | Kvalitatīvie:  -Izveidota pedagogu savstarpējās mācīšanās sistēma, kura veicina bērncentrēta mācību satura ieviešanu.  Kvantitatīvie:  90% pedagogi pilnveidoja profesionālo kompetenci tālākizglītības kursos, semināros. |
| Jēgpilna mācību procesa plānošana, organizējot kvalitatīvu mācību un audzināšanas darbu. | Kvalitatīvie:  Nodrošināta efektīva mācību satura plānošana un organizēšana.  Kvantitatīvie:  Ne retāk kā vienu reizi mēnesī organizētas konsultācijas pedagogiem par mērķu/uzdevumu un sasniedzamo rezultātu izvirzīšanu un formulēšanu.  75% vēroto rotaļnodarbību laikā gūta pārliecība, ka pedagogi plāno elastīgi, atbilstoši tēmai un bērnu vecumposmam. |
| Attīstošas vides veidošana izglītojamo ikdienas mācību sasniegumu veicināšanai un individuālo spēju attīstīšanai. | Kvalitatīvie:  Labiekārtota attīstošā vide, pilnveidota materiālā bāze (runājošās sienas, mācību jomu centriņi).  Kvantitatīvie:  Divas reizes gadā veikta izglītojamo attīstības diagnostika.  100% pedagogu iekārto grupas vidi atbilstoši mēneša tēmai, izzinot izglītojamo vajadzības. |
| Sadarbības formu daudzveidošana ar izglītojamo vacākiem izglītojamo izaugsmes sekmēšanai. | Kvalitatīvie:  Vecākiem sniegta kvalitatīva informācija par kompetenču pieejas mācību saturā īstenošanu izglītības iestādē.  Kvantitatīvie:  Ieviestas jaunas sadarbības formas (motivējošas vecāku sapulces, izglītojošas individuālās konsultācijas, regulāra saziņa E-klasē). |

1. **Kritēriju izvērtējums** 
   1. **Kritērija “Administratīvā efektivitāte” stiprās puses un turpmākas attīstības vajadzības**

|  |  |
| --- | --- |
| **Stiprās puses** | **Turpmākās attīstības vajadzības** |
| Vadītājs nodrošina izglītības iestādes darba pašvērtēšanas un attīstības plānošanas kvalitāti un efektivitāti | Iesaistīt visas mērķgrupas izglītības iestādes darba pašvērtēšanas un attīstības plānošanas procesā. |
| Vadītājs pārzina personāla pārvaldības procesa norisi un nodrošina darba kvalitāti mainīgu apstākļu situācijās. | Definēt precīzāk izglītības iestādes darbības mērķus, lai nodrošinātu izglītības iestādes mērķtiecīgāku darbību atbilstoši valstī un pašvaldībā noteiktajām prioritātēm. |
| Vadības komandai ir izpratne par kopīgi sasniedzamiem mērķiem, to sasaisti ar izglītības nozares politikas mērķiem. |  |
| Vadītājs mērķtiecīgi īsteno finanšu un materiāltehnisko resursu pārvaldību un izprot turpmākās attīstības vajadzības. | Papildināt zināšanas finanšu un materiāltehnisko resursu efektīvākā pārvaldībā. |

* 1. **Kritērija “Vadības profesionālā darbība” stiprās puses un turpmākas attīstības vajadzības**

|  |  |
| --- | --- |
| **Stiprās puses** | **Turpmākās attīstības vajadzības** |
| Vadītājs nodrošina izglītības iestādes darbības tiesiskumu, atjauno un papildina iekšējos normatīvos aktus. | Pilnveidot izglītības iestādes iekšējo normatīvo aktu izstrādi un sistemātisku atjaunošanu. |
| Vadītājs īsteno lēmumu pieņemšanu demokrātiski. | Pilnveidot prasmi vadīt krīzes situācijas, pieņemt lēmumus. |
| Vadītājs īsteno cieņpilnu komunikāciju, kura veicina piederības sajūtu izglītības iestādei. | Papildināt zināšanas par atgriezeniskās saites sniegšanu un saņemšanu, pedagogu komanddarbu, regulāru savstarpējās pieredzes apmaiņu, labās prakses popularizēšanu. |
| Vadītāja darbība ir ētiska. | Aktualizēt izglītības iestādes definētās vērtības un sadarbības principus. |
| Vadītājs pārzina valstī noteiktās prioritātes izglītības attīstības pamatnostādnēs. | Saskaņot izglītības iestādes attīstības prioritātes ar valsts stratēģiskajiem mērķiem. |
| Vadītājs mērķtiecīgi nodrošina pedagoģisko pārmaiņu ieviešanu izglītības iestādē. | Akcentēt vērtības kā izglītības procesa pamatu, plānojot un nodrošinot uz vērtībām balstītu mācību un audzināšanas darbu izglītības iestādē. |

* 1. **Kritērija “Atbalsts un sadarbība” stiprās puses un turpmākas attīstības vajadzības**

| **Stiprās puses** | **Turpmākās attīstības vajadzības** |
| --- | --- |
| Vadītāja sadarbība ar dibinātāju ir regulāra, mērķtiecīga un atbalstoša (informācijas apmaiņa, konsultāciju saņemšana). | Pilnveidot sadarbību ar dibinātāju izglītības iestādes darbības mērķu efektīvākā sasniegšanā. |
| Vadītājs atbalsta un nodrošina izglītības iestādes dalību pašvaldības organizētajās aktivitātēs un pasākumos. | Pilnveidot sadarbību un iesaisti pašvaldības organizētajās aktivitātēs un pasākumos. |
| Vadītājs mērķtiecīgi organizē aktivitātes, nodrošinot pedagogu izpratni par aktuālo pārmaiņu būtību izglītībā. | Izvērtēt pārmaiņu vadības procesa pilnveides iespējas izglītības iestādē. |
| Vadītājs nodrošina daudzveidīgas iespējas pedagogiem savstarpēji sadarboties (rotaļnodarbību vērošana, labākās pieredzes /prakses popularizēšana, metodiskās sarunas par darba pilnveidi).  Izglītības iestāde sadarbojas ar citām izglītības iestādēm, kur tiek iegūta jauna profesionāla pieredze. | Aktualizēt pedagogu komanddarbu, regulāru savstarpējās pieredzes apmaiņu, labās prakses popularizēšanu. |
| Vadītājs atbalsta un iedrošina vecākus iesaistīties izglītības iestādes darbībā.  Vecāki izrāda iniciatīvu dažādu pasākumu īstenošanā (talkas, mācību ekskursijas, tematiski projekti). | Organizēt vecākiem mērķtiecīgas un izglītojošas aktivitātes audzināšanas un izglītošanas procesa efektivitātes paaugstināšanā. |
| Vadītājs rada uz sadarbību vērstus priekšnosacījumus un atbalsta izglītības iestādes padomes darbību. | Nodrošināt aktīvu sadarbību ar izglītības iestādes padomi, lai paaugstinātu iestādes mērķu sasniegšanas efektivitāti. |

* 1. **Kritērija “Pedagogu profesionālā kapacitāte” stiprās puses un turpmākas attīstības vajadzības**

|  |  |
| --- | --- |
| **Stiprās puses** | **Turpmākās attīstības vajadzības** |
| Pedagogiem ir nepieciešamā izglītība un profesionālā kvalifikācija, kas atbilst normatīvo aktu noteiktajām prasībām. | Atbalstīt pedagogu profesionālās kvalifikācijas pilnveidi. |
| Pedagogu profesionālās kompetences pilnveide atbilst normatīvo aktu noteiktajām prasībām. | Aktualizēt pedagogu atbildību par profesionālās kompetences pilnveidi. |
| Izglītības iestādē izstrādāta profesionālās darbības kvalitātes novērtēšanas kārtība. |  |
| Pedagogi reizi gadā veic sava darba pašvērtēšanu. | Pilnveidot pedagogu profesionālās darbības pilnveides sistēmu, nodrošinot izglītojamajiem kvalitatīvāku un mūsdienīgāku mācību procesu. |

1. **Informācija par lielākajiem īstenotajiem projektiem 2020./2021.māc.g.**

Projekti nav īstenoti.

1. **Informācija par institūcijām, ar kurām noslēgti sadarbības līgumi**

Sadarbības līgumi ar institūcijām nav noslēgti.

1. **Audzināšanas darba prioritātes trim gadiem un to ieviešana**

6.1. Audzināšanas darba prioritātes:

* + 1. Mācību un audzināšanas procesā veicināt izglītojamo būtiskāko tikumu (atbildība, centība, godīgums, laipnība, līdzcietība, savaldība, taisnīgums) izkopšanu, drošības un veselīga dzīvesveida izpratni un pielietošanu ikdienā.

\* pozitīvas uzvedības aktualizēšana un atbalstīšana; tikumu

izpratnes veidošana mācību procesa laikā; veselīga dzīvesveida aktualizēšana ikdienā.

* + 1. Izglītojamo personības apzināšanās un attīstības sekmēšana, ievērojot izglītojamo vajadzības, intereses, spējas, pieredzi, mērķtiecīgi attīstot domāšanas prasmes, radošumu un pašizpausmi.

\* izglītojamo novērtēšana atbilstoši viņa prasmēm un spējām;

individuālās pieejas nodrošināšana.

* + 1. Izpratnes par piederību Latvijas valstij cieņas veidošana pret valsts nacionālajām vērtībām audzināšana.

\* pasākumi izglītojamo patriotisma audzināšanā; kultūridentitāti attīstoša vide izglītības iestādē.

6.1.4. Izglītības iestādes darbinieku un izglītojamo vecāku mērķtiecīga sadarbība.

\* vienota pieeja izglītojamo audzināšanas jautājumos;

kopīgu pasākumu organizēšana.

* 1. 2-3 galvenie secinājumi pēc mācību gada izvērtēšanas

Audzināšanas uzdevumi īstenoti ikdienā rotaļnodarbību laikā, kā arī dažādos pasākumos un aktivitātēs, kas veicināja izglītojamo vērtību izpratnes veidošanos un būtiskāko tikumu izkopšanu. Izglītojamie mācījās būt atbildīgi, mērķtiecīgi un ievērot ētiskas normas.

Izglītības iestādē izstrādāti noteikumi izglītojamo pozitīvas uzvedības motivēšanai. To ievērošana ikdienā sekmēja izglītojamo pašdisciplīnu, izpratni par pienākumiem un tiesībām, atbildīgu rīcību.

1. **Citi sasniegumi**
   1. Jebkādi citi sasniegumi, par kuriem vēlas runāt izglītības iestāde (galvenie secinājumi par izglītības iestādei svarīgo, specifisko).

Izglītības iestādē ir iestrādātas tradīcijas, kurās tiek īstenoti radoši, izglītojoši, audzinoši pasākumi izglītojamajiem (gadskārtu svētki, cepuru balles, nepieradinātās modes skates, talantu konkurss “Ko es protu”, pārgājieni, ekskursijas).

Izglītojamie katru mācību gadu aktīvi piedalās pašvaldības organizētajās prāta spēlēs.

Izglītības iestādē ir iespēja izglītojamajiem apgūt angļu valodas pamatus un apmeklēt tautisko deju nodarbības.